**Referat frå Helsefellesskapet i Sogn og Fjordane**

**Føremål: Fagleg samarbeidsutval**

**Møtetid: 16.mai 2024 kl 10.00 - 14.00**

**Møtestad: Kinn kommune - Florø - Øklandbygget, 4 etg. Møterom Skongenes**

**Leiar: Barbro Longva**

**Referent: Randi Holsen Solheim**

|  |
| --- |
| **Deltakarar** |
| **Namn** | **Tittel**  | **Eining** | **Forfall** |
| Barbro Longva | Kommunalsjef | Stad kommune |  |
| Norunn Stavø | Kommunalsjef | Kinn kommune |  |
| Essi Mekki | Kommunalleiar | Aurland kommune | x |
| Sara Osland | Kommunalsjef | Askvoll kommune |  |
| Jan Helge Dale  | Fastlege | Kinn kommune |  |
| Asle Kjørlaug | Fagdirektør | Helse Førde HF |  |
| Robert Brennersted | Avdelingssjef akuttmedisin | Helse Førde | x |
| Torill Taklo | Avdelingssjef PHV barn og unge | Helse Førde HF |  |
| Vidar Øvrebø | Stadleg leiar Lærdal sjukehus | Helse Førde HF |  |
| Laila Haugland  | Avdelingssjef MED avdeling  | Helse Førde HF | x |
| Robin-Andre Sørland | Avdelingssjef LMBB | Helse Førde HF |  |
| Dagrun Kyrkjebø | Samhandlingssjef  | Helse Førde HF |  |
| Kjell-Wernik Nystøyl | Samhandlingskoordinator | Interkommunalt |  |
| Magne Sellevold | Brukarrepresentant Felles brukarutval i Sogn og Fjordane |  |
| Marita Aarvik | Leiar Felles brukarutval i Sogn og Fjordane | x |
| **Observatørar:** |  |  |  |
| Normund Svoen  | PKO - Sunnfjord | Helse Førde HF |  |
| Anita Sørheim | PKO - Nordfjord | Helse Førde HF |  |

|  |  |  |  |
| --- | --- | --- | --- |
| **Saksnr** | **Tema** | **Ca kl** | **Ansvar** |
| 13/24 | Godkjenne innkalling og sakliste | 10.00 | Leiar Barbro Longva |
| 14/24 | Godkjenning av referat frå forrige møte |
| 15/24 | Statusoppdatering ulike felles prosjekt |
| 16/24 | Aktuelt nytt frå samhandlingslegane | 10.20 | Normund Svoen |
| 17/24 | Forankring av arbeidet med PRosedyre for Oppgåvedeling mellom Fastlegar og Spesialisthelsetenesta  | 10.35 | Normund Svoen  |
| 18/24 | Mandat for arbeidsgruppe - utgreiing av samhandlingsrutinar, ADHD. Oppfølging av sak 4/24 | 11.00 | Toril Taklo/ Anita Sørheim/ Kjell Wernik Nystøyl |
| 19/24 | Barn som pårørande – forslag om oppretting av fagleg nettverk | 11.30 | Hanne Pettersen |
|  **Lunch og beinstrekk** | 12.00 |  |
| 20/24 | Godkjenning av mandat: Fagnettverket Møteplassen  innan habilitering og rehabilitering | 12.30 | Maria Ljunglöf |
| 21/24 | Godkjenning av mandat: Fagnettverk innan kreftomsorg og lindrande behandling  | 12.45 | Marthe Hauge Aase |
| 22/24 | Godkjenning av delavtale: Svangerskaps-, fødsels- og barselomsorga  | 13.00 | Dagrun Kyrkjebø |
| 23/24 | Uønska hendingar/samhandlingsavvik, rapportering 2023Oppdatering på arbeidet i arbeidsgruppa uønska hendingar | 13.15 | Marte UlltangKjell-Wernik Nystøyl/Dagrun Kyrkjebø |
| 25/24 | Eventuelt | 13:45 |  |

|  |  |
| --- | --- |
| **Saksnr** | **Referat** |
| 13/24 | Innkalling og sakliste godkjend |
| 14/24 | Referat frå forrige møte godkjend utan merknad |
| 15/24 | Leiar Brabro Longva orienterte om status på ulike felles prosjekt: * Kompetanse og rekruttering – oppstartmøte alle delprosjekt. Utarbeidd kartleggingsskjema etc. Oppstartprosess med å studere planverka til kommunane og helseføretaket.
* Arbeidsgruppa «skrøpelege eldre» er framleis i prosess med oppnemning
 |
| 16/24 | Aktuelt nytt frå samhandlingslegane går ut til fordel for sak 17/24 |
| 17/24 | Normund Svoen presenterte sak om «forankring av arbeidet med PRosedyre for oppgåvedeling mellom fastlegar og spesialisthelsetenesta». Denne saka var tema i førre FSU-møte. Svoen orienterte om bakgrunn for prosedyren, og presenterte førebels utkast til PROFS som eit utgangspunkt for prosedyrearbeidet. Det vart teke til ordet for at sentrale klinikarar må involverast i arbeidet. I tråd med gjeldande avtale, inneber framlegget at partnarane sjølve svarar for aktuelle kostnadar som knyter seg til arbeidet. Vedtak:FSU gjev si tilslutning til å etablere ei arbeidsgruppe for utarbeiding av ny samhandlingsprosedyre. Samhandlingslegane koordinerer arbeidet som skal vere knytt opp til delavtale om tilvisning, inn- og utskriving, og gruppa skal vere samansett både av fastlegar og behandlarar frå helseføretaket.  |

|  |  |
| --- | --- |
| 18/24 | Oppfølging av sak 4/24 - mandat for arbeidsgruppe - utgreiing av samhandlingsrutinar, ADHD. Avdelingssjef Torill Taklo informerte kort om prosess for tidlegare arbeid, og signaliserte at avdelingane i HFD er negative til framlegg til vedtak som no føreligg i saksutgreiinga. Taklo presenterte elles også eit anna prosjekt som elles kjem til handsaming i SSU-møtet 30.mai.Samhandlingskoordinator Kjell-Wernik Nystøyl informerte om den aktuelle saksprosessen, og synte til korleis tilsvarande sak var handtert i Helse Fonna. Nystøyl oppfordra til at helsefellesskapet finn felles forståing og med mål og ønske om eit felles samhandlingsforløp.Påfølgande diskusjon tydleggjorde ulik situasjonsforståing mellom partnarane, ogdet vart drøfta om saka burde utsettast og/ eller sjåast i samanheng med sak til SSU 30.mai. Etter noko meiningsutveksling vart det gjort fylgjande vedtak; Partnarane einast om ulik situasjonsforståing, og at denne saka treng større fokus/ sakshandsaming. FSU opphevar vedtak i sak 32/23 og 4/24.Fagleg samarbeidsutval ser behovet for å utarbeide ulike samhandlingsmodellar på systemnivå, og ber om at det vert førebudd sak til strategisk samarbeidsutval der partnarane kan einast om vidare prosess for slike saker.  |
| 19/24 | Rådgjevar Hanne Pettersen deltok digitalt, og i eigen presentasjon orienterte ho om sak «barn som pårørande med forslag om oppretting av fagleg nettverk»Saksutgreiinga syner til årlege felles fagdagar for helseføretaket og Sunnfjord kommune. Med bakgrunn i positive erfaringar frå denne samhandlinga, vert det no initiert nettverksetablering med alle kommunane og helseføretaket. Partnarane drøfta saka, med slikt vedtak; Fagleg samarbeidsutval godkjenner oppnemning av arbeidsgruppe med likeverdig representantar frå partnarane inkludert brukarmedverknad. Samhandlingsfeltet koordinerer oppnemninga, og gruppa skal utarbeide framlegg til mandat for eit potensielt fagnettverk etter modell frå andre helsefellesskap. FSU ber om at saka kjem tilbake i utvalet hausten 2024. |
| 20/24 | Gjennom digital deltaking presenterte rådgjevar i koordinerande eining Maria Ljungløf, sak om «godkjenning av mandat for fagnettverket Møteplassen - innan habilitering og rehabilitering». Sjå eigen PP-presentasjon.«Møteplassen» er eit nettverk for dei koordinerande einingane i Helse Førde sitt føretaksområde. I samband med prosessen for revidering av delavtale skal no gjeldande samarbeidsavtale for dette nettverket omgjerast til eit mandat.Utvalet kom med ulike innspel til tekstdokumentet. Mellom anna må tittelen « Mandat Fagnettverket Møteplassen innan habilitering og rehabilitering» bere i seg nemninga «koordinerande eining». Det vart også peika på at delavtalen som dannar grunnlaget for mandat formelt må avsluttast. Arbeidet med mandatet bør også i større grad spegle framlegg i nasjonal- og samhandlingsplan samstundes som arbeidet må forankrast i kommunane. Oppsummering; FSU godkjenner ikkje mandatet slik det ligg føre. Utvalet ber om at samhandlingsfeltet koordinerer det vidare arbeidet, og set saka på agendaen til hausten.  |
| 21/24 | Regional medarbeidar i Kompetansesenteret i lindrande behandling Marthe Hauge Aase presenterte sak om godkjenning av mandat for Fagnettverk innan kreftomsorg og lindrande behandling. PP-presentasjon fylgjer som vedlegg til referatet Utvalsmedlemmane gav honnør til Aase og nettverket for vel utført arbeid. Litt korrigering av framlegg til vedtak, som vart slik; Mandatet avløyser samarbeidsavtalen om nettverket frå dags dato. FSU godkjenner mandatet med fylgjande endring; FSU oppnemnar medlemmar frå partnarane til styringsgruppe og driftsgruppe.  |
| 22/24 | Dagrun Kyrkjebø orienterte om prosessen om arbeidet med utkast til delavtale: Svangerskaps-, fødsels- og barselomsorga. Delavtalen fylgjer som vedlegg til referatet. For å sikre medverknad og innspel frå kommunane og avdelingane i Helse Førde har delavtalen blitt disribuert til partnarane slik at desse har hatt høve til å kome med innspel før endeleg behandling i dagens møte. Det er ikkje kome konkrete tilbakemeldingar i denne prosessen. I møtet vart det likevel peika på endringsdetaljar kring tidsperspektivet på følgeteneste dagens delavtale. Utvalet kom til semje om at dette var moment som arbeidsgruppa bør vurdere på nytt, samt korrigerast før endeleg vedtak i SSU. Vedtak:Utkast til delavtale må tilbake til arbeidsgruppa for korrigering og endring i teksten som gjeld punkt 10 om reisetid frå heimen til fødeinstitusjon.Fagleg samarbeidsutval tilrår at ny korrigert delavtale kjem til handsaming og vedtak i strategisk samarbeidsutval i løpet av hausten 24. |
| 23/24 | Marte Ulltang deltok digitalt og presenterte sak om uønska hendingar /samhandlingsavvik frå 2023. Sjå eigen presentasjon om detaljar i høve til melding og avvikssaker.Dagrun Kyrkjebø informerte om korleis arbeidsprosessen og oppfølginga i arbeidsgruppa frå partnarane har fungert det siste halvåret. Spørsmålet er framleis korleis partnarane kjem vidare med forbetringsarbeidet? Det er ønske om at saka vert førebudd til djupdykk ila hausten. |
| 25/24 | Eventuelt – sak om samhandlingsbarometeret går ut til partnarane via epost frå Dagrun. |